696 FENÉKJÁRÓ KÜLLŐ. 



igen kedveli a malmokat, hol mindig a kerekek csapó vizében tartóz- 

 kodik ; igen fürge, ügyes úszó, mely mohósággal kap a horog után. 



A legnagyobb példányok, tapasztalásom szerint, nem érik el a 

 20 cmt. 



Húsa igen jó, különösen az erdélyi részekben kedvelt eledel. 

 Semmi kétség, hogy a Petényi-márna a régi erdélyi eredetű szakács- 

 könyvek semlyénk hala s alkalmasint ez csábította reá a magyar 

 halak nem egy kutatóját arra, hogy a névrokonságon indulva, a 

 «Salmling»-et keresse, mely azonban nem márna, hanem lazacz-féle 

 hal, mely magyar vízben szabadon nem terem. 



Elterjedése. Heckel a Maros, Szamos, Olt, Cserna, Szeben és 

 a Karasból említi ; Petényi a Poprádból, a Szlatinából és Turopolyá- 

 ról a Tiszovnikból ; én a Szinvából, a Küküllőből, Füléről s a Bihar 

 vizeiből, kivált Feketetó és Csúcsa környékéről ismerem. 



A FENÉKJÁRÓ KÜLLŐ. 

 Gobio fliiviatilis, CijVier. 



Föjegyei : a szá]zugon egy-egy bajusz; az alak hengeres, kerék- 

 szeg forma; a fej vaskos, ívesen domború ; a szemek oldalt pillantok ; 

 a pénzek nagyok ; a test telső fele és a kormányúszó barnán pettye- 

 getve, rendesen az oldalvonalon végig egy szalagos sötét foltsor. 



Sug-áryata: HS 3/7—8, HO 1/14— 15; HA 2/6— 8, AS 5/Ó. 



OP 40 — 4^; FA 4-nél valamivel több, a kormányúszó nélkül. 

 A test a hátsörényúszó előtt a legmagasabb s körülbelől 4Y2-sz_er 

 fordul meg a hosszaságban ; a szem a homlokhoz közel, tehát maga- 

 san áll; de oldalt pillantó; a száj inkább kissé torok felé nyiló, résünt 

 hasított, ajaka nem nagyon húsos; a bajusz a szem alá ér. A hát- 

 sörényúszó a hasúszószárny töve előtt kezdődik, szélességénél maga- 

 sabb, hátrafelé meredek-résüntös vágású ; az alsósörényúszó a háté- 

 hoz képest hátratolva, nem oly meredek vágású ; a héj teljes, a fejre 

 nem terjed, pénzei aránylag nagyok, szabad szélük kerek metszetű. 



Szín szerint a hát feketésszürke, sötéten íoltos-pettyes ; az oldal- 

 vonalon a foltok — rendszerint hét — szalagszerűen sorakoznak; 

 ilyen foltok vannak a fark hátfelén is ; a hátsörényúszón és a kormány- 

 úszón vöröses vagy sárgás alapon feketésbarna foltosság mutatkozik ; 



